open-index/open-wikipedia-markdown huggingface dataset:
הסליק בעין המפרץ

[שלט של [סליק הקומונה בעין המפרץ|שמאל|ממוזער|250px]]
התחמושת החלודה שנמצאה בסליק|שמאל|ממוזער|250px

**הסליק בעין המפרץ** היה הסליק המרכזי של קיבוץ עין המפרץ. הסליק נבנה ב-שנות ה-40 תחת מבנה הקומונה ושימש את הקיבוץ עד מלחמת העצמאות. לאחר הקמת המדינה ננעל הסליק עד 1991 אז נפתח.

## רקע
עם תום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא תמיד ייתן מענה במקרים של סיכון ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

גם בקיבוץ עין המפרץ, שהוקם ב-1938, החל תהליך בניית סליקים ובמהלך שנות ה-40 הוקמו בה 7 סליקים כשהעיקרי ביניהם היה הסליק שנבנה תחת הקומונה. הקיבוץ שימש לוחמי פלמ"ח וההגנה כבסיס יציאה לפעולות שחרור חיפה, עכו והגליל המערבי והסליקים שימשו לשמירת הנשק שלהם.

## ההיסטוריה של הסליק
הסליק המרכזי של הקיבוץ נחפר ב-1945 מתחת למבנה קומונת החברים שהיה עשוי מעץ. לאחר הקמת הסליק נשרף המבנה וב-1947 נבנה במקום בית מלבנים אדומות. בבניית הסליק היו שותפים 3 מאנשי הביטחון של הקיבוץ, נגר, חשמלאי והנהג שהוביל את הנשק. כדי להסתיר את חפירת הסליק מפני אנשים אחרים נשלחו כל חברי הקיבוץ לטיול למצדה ובזמן היעדרותם הוכן הסליק וקירותיו בוטנו. גודלו היה כ-2.5 מטר על 2.5 מטר והכניסה אליו הוסוותה בתחתית ארון קיר לבגדים, שם הונח מכסה על הפתח ומתחתיו הוצב סולם לירידה.

לאחר השלמתו שימש הסליק לאחסון הנשק והתחמושת של הקיבוץ ששימשו למטרות ביטחוניות ובמלחמת העצמאות. במהלך השבת השחורה ב-1946 ערך הצבא הבריטי חיפוש בקיבוץ ולא גילה אף אחד מהסליקים.

## לאחר מלחמת העצמאות
עם תום המלחמה הוחזר הנשק לסליק והסליק ננעל. ששת בעלי הסוד סירבו לספר על מקומו עד שהאחרון מבין בעלי הסוד (נהג הטנדר) גילה ב-1991 את מיקום הסליק. עם פתיחת הסליק נתגלו בתוכו כלי נשק ותחמושת רבה אך בגלל חדירת לחות וחוסר אוורור החלידה תכולתו. פתיחת הסליק נעשתה בליווי חבלני המשטרה שאספו את כלי הנשק אך לאור מצבה הירוד של התחמושת החליטו החבלנים לא לפנותה והורו לנעול את הסליק שנשאר סגור מאז.

לאחר תקופה החזירה המשטרה לקיבוץ את אחד המקלעים שנמצאו בסליק לצורך תצוגה.

מבנה הקומונה שמעל לסליק הוגדר כאתר לשימור.

## קישורים חיצוניים

* אמציה רז, , 19 בפברואר 2013

## הערות שוליים

עין המפרץ
סליק
קטגוריה:אתרי מורשת במחוז צפון
מרד אררט

**מרד אררט** (בטורקית: **Ağrı ayaklanmaları**) היה מרד של כורדים תושבי מזרח טורקיה, שהתקיים בשנים 1927–1930. במסגרת המרד, המורדים הכורדים הקימו רפובליקה עצמאית בשם רפובליקת אררט, אשר הפסיקה להתקיים בסוף המרד.

## מהלך המרד
רפובליקת אררט הוקמה באוקטובר 1927. הצבא הטורקי הגיב על הקמת הרפובליקה כשנתיים וחצי לאחר מכן, באביב 1930.

בקיץ 1930 חיל האוויר הטורקי עמדות רבות ברפובליקה, בהם כפרים אזרחיים. במהלך פעולות אלה גייס הצבא הטורקי 66,000 חיילי מילואים (ישנם חוקרים הטוענים כי הצבא הטורקי גייס כ-10,000–15,000 חיילים בלבד). ב-17 בספטמבר דוכא המרד סופית וטורקיה השיבה את ריבונותה לאזור אררט.

הלחימה באזור הובילה לכך שבשנת 1932 הוגדר מחדש הגבול בין טורקיה לאיראן שעבר בסמך לשטח הלחימה.

## קישורים חיצוניים

קטגוריה:מלחמות טורקיה
קטגוריה:כורדיסטן: היסטוריה
קטגוריה:כורדיסטן: צבא וביטחון
דיסקוגרפיה של דקלן מקנה

הזמר האנגלי **[[דקלן מקנה]]** פרסם שני אלבומי אולפן, שלושה מיני-אלבומים, אחד עשר סינגלים ו-12 וידאו קליפים.

ביולי 2017 הוציא את אלבום האולפן הראשון שלו, **, שהגיע בשיא למקום האחד עשר במצעד האלבומים הבריטי. האלבום כולל את הסינגלים "Brazil", "Paracetamol", "Bethlehem", "Isombard", "The Kids Don't Wanna Come Home", "Humongous", "", "Make Me Your Queen" ו-"Listen to Your Friends". אלבום האולפן השני שלו, *[[Zeros]]*, יצא בספטמבר 2020. האלבום כולל את הסינגלים "Beautiful Faces", "The Key to Life on Earth", "Daniel, You're Still a Child" ו-"Be an Astronaut".

## אלבומים
### אלבומי אולפן

### אלבומים אחרים

## מיני-אלבומים

## סינגלים
### כאמן ראשי

### כאמן אורח

## הופעות אורח

## וידאו קליפים

## ביאורים

## הערות שוליים

קטגוריה:דיסקוגרפיות
רפובליקת אררט

**רפובליקת אררט** (בכורדית: **کۆماری ئارارات**) הייתה רפובליקה כורדית דה פקטו שהתקיימה מאוקטובר 1927 ועד לספטמבר 1930 ונקראה על שם האזור בה התקיימה – אררט שבמזרח טורקיה.

ההכרזה על עצמאות המדינה התקיימה ב-28 באוקטובר 1927 במהלך מרד כורדי בשלטונות הטורקיים. לאחר לחץ טורקי, ממשלות הממלכה המאוחדת וצרפת הטילו מגבלות על רפובליקת אררט ועל מנהיגיה. בסופו של דבר, הרפובליקה נכבשה על ידי טורקיה בספטמבר 1930.

קטגוריה:כורדיסטן: היסטוריה
קטגוריה:מדינות לשעבר במזרח התיכון
מרד סעיד

**מרד סעיד** (בטורקית: **Şeyh Said İsyanı**, בכורדית: **Serhildana Şêx Seîdê Pîranî**) היה מרד של כורדים תושבי דרום-מזרח טורקיה, שהתקיים בשנת 1925. מטרת המרד הייתה להקים ח'ליפות כורדית באזור. בסופו של דבר המרד דוכא על ידי כוחותיה של טורקיה.

## רקע
לאחר מלחמת העולם הראשונה, טורקיה אימצה מדיניות אנטי-כורדית מובהקת. מוסטפא כמאל אטאטורק הכריז בנאום בינואר 1923 כי לא יתנגד "לניסיון הבריטי להקים מדינה כורדית". בריטניה אכן ניסתה לקדם הקמת מדינה כורדית והכריזה על כך בוועידת סן רמו. בסופו של דבר, בריטניה העבירה את הטיפול בנושא לחבר הלאומים בשנת 1924.

בתחילת 1925 החלה להתגבש אופוזיציה דתית אסלאמיסטית לאטאטורק, שביקרה את שלטונו החילוני. במקביל, אטאטורק המשיך בהתנגדותו ללאומיות הכורדית. השם כורדיסטן לא מופיע במפות, והוטלו מגבלות על החינוך הכורדי והשימוש בשפה הכורדית.

## מהלך המרד
בתחילת פברואר מספר אנשי דת מוסלמים החלו להתסיס בדרשותיהם כנגד השלטון, ולאחר מכן החל המרד. ב-21 בפברואר הממשל הטורקי הכריז על אזור דרום-מזרח טורקיה כעל אזור מלחמה. לאחר קרבות, המורדים נסוגו לעיר דיארבקיר. ב-1 במרץ הצליחו הכורדים לתקוף את שדה התעופה דיארבקיר ולהרוס שלושה מטוסים. בתחילת מרץ טורקיה החלה במצור בן עשרה ימים על העיר, מה שהוביל למותם ולכניעתם של רבים מן המורדים. מרבית הקרבות הסתיימו עד סוף מרץ. רבים מן המורדים שנשבו הוצאו להורג. בסך הכל הועמדו לדין מעל 7,000 איש על ידי בתי הדין לעצמאות ויותר מ-600 איש הוצאו להורג.

## ראו גם
* מרד אררט

## קישורים חיצוניים

קטגוריה:כורדיסטן: היסטוריה
קטגוריה:מרידות
קטגוריה:טורקיה: היסטוריה
קטגוריה:1925
העימות במקדש האימאם א-רידא

**המרד במקדש האימאם רזא** (בפרסית: **شورش مسجد گوهرشاد**) התרחש באוגוסט 1935 במקדש האימאם א-רידא שבעיר משהד באיראן. המרד החל כמחאה כנגד מדיניותו החילונית של רזא ח'אן, שאסר על לבוש אסלאמי מסורתי.

במהלך המרד, השתלטו על המסגד כוחות אסלאמיסטיים רבים. לאחר ארבעה ימים, כוחות הביטחון בפיקודו של רזא שאה פהלווי פרצו למקום והתעמתו עם המורדים. לפי דיווח בריטי, במהלך המהומות נהרגו כ-128 מהמורדים וכ-21 חיילים (אחד מהם התאבד). כ-200–300 מורדים נפצעו, ונעצרו כ-800. באותו היום נטבחו מאות מתושבי הכפר.

## ראו גם
* משבר אבדאן
* המהפכה הלבנה
* המהפכה האיראנית

קטגוריה:מעשי טבח
קטגוריה:איראן: היסטוריה
קטגוריה:1935
We Appreciate Power

**We Appreciate Power** הוא שיר של המוזיקאית הקנדית גריימס בהשתתפות המוזיקאית האמריקאית האנה. השיר יצא לאור ב-29 בנובמבר 2018 דרך חברת התקליטים 4AD כסינגל הראשון מאלבום האולפן החמישי של גריימס, Miss Anthropocene, והוא נכלל בגרסה היפנית ובמהדורה הדיגיטלית של האלבום בלבד. השיר נכתב והופק על ידי גריימס, האנה וכריס גרוטי.

השיר הופיע ברשימת ההשמעה של העונה הראשונה של הסדרה "גורל: סאגת ווינX".

## רקע
במקור השיר תוכנן להיות אחד משני שיתופי פעולה בין גריימס לבין הזמרת האמריקאית פופי (זמרת), עבור אלבום האולפן השני של פופי Am I a Girl?. פופי ציינה בראיון כי היא כתבה שני שירים יחד עם גריימס, אחד העוסק ב"להרוס דברים" והשני עוסק בכוח. אחד משני השירים, "Play Destroy", נכלל לבסוף באלבומה.

גריימס פרסמה מילים מתוך השיר בצירוף תמונה שלה עם פופי בטוויטר במאי 2018. עקב סכסוכים בין השתיים לאחר הוצאת "Play Destroy", יצא לבסוף השיר בהשתתפות הזמרת האנה בשם "We Appreciate Power" ב-29 בנובמבר 2018. הוצאתו לוותה בפרסום סרטון מילים של השיר, יחד עם תרגום מכונה למספר שפות, ובסיומו כיתוב המודה לבינה מלאכותית על תרגום המילים, והצהרה לפיה יש "לסלוח על אי דיוקים בתרגום השיר, ייתכן שהמחשב לקח חירויות אמנותיות בתרגומו".

## כתיבה
בהודעה לעיתונות צוין כי השיר הושפע מהלהקה הצפון קוריאנית Moranbong ונכתב "מנקודת המבט של מכונת תעמולת בינה מלאכותית של להקת בנות המשתמשת בשירה, ריקוד, מין ואופנה להפצת רצון טוב כלפי בינה מלאכותית. [..] על ידי האזנה לשיר זה, בעלי השליטה העתידית יראו זאת כתמיכה במסר שלהם ובכך הסיכוי שישמידו את צאצאיכם יופחת".

מילות השיר עוסקות ברעיונות טרנס הומניסטיים, ביניהם השיפור והעתיד של המין האנושי, האפשרויות של מיזוג התודעה עם מכונות והארכת החיים על ידי העלאת תודעה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי נו מטאל
חצרמות (חבל ארץ)

ממוזער|שמאל|250px|נוף המצוקים הגובל בחצרמוות
**חצרמות** (נהגה בערבית חַדְ'רַ-מַווּת : حَضْرَمَوْتُ או حَضْرَمُوتُ, ובכתב החצרמותי הקדום חצרמת 𐩢𐩳𐩧𐩣𐩩) הוא חבל ארץ מדברי לרוחב דרום חצי האי ערב, רובו בתימן. ממלכת חצרמות הקדומה ובה עם קדום בעל לשון וכתב משלו חי באזור זה ובירתם רַיְיבּוּן  (ואדי דַ֫וְועַן ) שלטה באזור עד כיבושה בידי החימיירים במאה הרביעית לספירה.

השם מופיע בכתבים עתיקים מינאים, שבא וכתבאניים. ייתכן שמקור השם במשמעות הערבית חדירה או כניסה לאזור מסוכן, אך חוקרים ערבים סבורים כיום שמדובר בשם קדמון של נווה מדבר ירוק כאשר חאדר פירושו ירוק בשפה עתיקה זו כבערבית כיום.

ממוזער|שמאל|250px|הרי מַ֫הְרַה סביב נחל חצרמות
ההרים סביב גיא חצרמות והנהר שבמרכזו נקראים גם הרי מהרט.

## ממלכה, עם, לשון וכתב חצרמותי
[ממוזער|שמאל|250px|בתי הבוץ בשכונת אל-קוּרַיבּה, ב[רייבון|רַיְיבּוּן  (ואדי דַ֫וְועַן ), בירת חצרמות הקדומה]]
כאמור, ממלכה קדומה, ובה עם קדום בעל שפה וכתב נפרדים התקיימו באזור עד כיבוש העיר רייבון בידי החימיירים.

ממוזער|שמאל|200px|מפת ממלכת חצרמות הקדומה שנת 400 לפני הספירה
כתובות עתיקות בכתב חצרמותי ייחודי תוארכו בפחמן 14 למאה ה-12 לפני הספירה.

ממוזער|כתובת בשפת חצרמות ובכתב דרום ערבי קדום, לאל השבאי אַל-מַכַּה
הכתב החצרמותי (הנקרא גם כתב דרום-ערבי קדום) הוא מבין כתבי אבגד הקדומים ביותר ומוצאו מהכתב הקדם-סינאי. כתובות בכתב זה נמצאו חרוטים באבן או כתובים על חרסים, באתרי עתיקות לאורך נחל חצרמות, אחד הנחלים הארוכים בחצי האי ערב. אחד הרכיבים החשובים בכתב זה הוא החלפת הצד"י השלישית מבין שְלוש ההגיות שבשפה הקדם-שמית לאות ת.

השימוש בכתב זה ובשפה זו עבר מן העולם עם כיבוש העיר בידי החימיירים במאה הרביעית, עם החלפת הלשון הרשמית לשבאית.

## בימינו
[ממוזער|200px|אזור סמוך לעיר [סיאון|סֶיְאוּן בעמק חצרמות]]
ערים צפופות סביב נאות מדבר ומקורות מים בחבל ארץ זה, רובם תחת שלטון תימן, נותרו עד ימינו. במקומות אלו גדלה צמחייה ודרי המקום לעיתים אף עסקו בחקלאות.


קובץ:Yemen Tarim Hadhramaut 1994 - 166346902 ed1a77f685 o.jpg|העיר תרים  בתימן
קובץ:Hajarin.jpg|חג'ארין בוואדי דַ֫וְועַן 
קובץ:146 Šibam.jpg|שיבאם בגיא חצרמות, וברקע ההרים
קובץ:Makulla from Hadramaut.jpg|אל-מוּכַּ֫לַּא, עם חצרמות ברקע, כפי שנצפה מתוך הים הערבי באזור מפרץ עדן 


רכב עם תיירים שטיילו במדבר חצרמות הותקף בידי מחבלים תימנים מארגון המדינה האסלאמית (דאעש) בשנת 2008. ארבעה נהרגו: שתי תיירות בנות 54 ו-63 מבלגיה, הנהג ומדריך הטיול מתימן, ונפצעו תיירים אחדים וביניהם תייר עם פציעה קשה מאוד.

## הערות שוליים

קטגוריה:תימן: גאוגרפיה
כמה רקדנו

**כמה רקדנו** הוא סינגל של הזמר הישראלי בניה ברבי, שיצא לאור ב-7 בדצמבר 2020. השיר נכתב על ידי סתיו שמש, אופק יקותיאל, משה בן אברהם, בר קזס ומאור תיתון והופק על ידי יקותיאל ובן אברהם.

## רקע
על השיר סיפר ברבי בפוסט בעמוד הפייסבוק שלו: "כל תקופה מספרת סיפור, ומכל המסעות בשנה האחרונה נוצרו שירים שמאירים את הרגעים האלו. אני מתפלל שהשיר הזה יגיע ויגע בלב של מי שניצח ונתן לאופטימיות יד". נוסף על כך, את השיר הגדיר דודי פטימר ממעריב אונליין כ"בלדה רומנטית ושקטה על אהבה מייסרת וגעגועים אינסופיים".

## וידאו קליפ
הווידאו קליפ לשיר פורסם בערוץ היוטיוב של ברבי בסמוך לצאתו של הסינגל, ובוים על ידי סאשה פרילוצקי. בקליפ נראה ברבי במצבים שונים יחד עם ילדה, ולצידם אנשים שונים המופיעים במהלך הקליפ.

## הצלחה
השיר הגיע היישר אל המקום הראשון במצעד הישראלי השבועי של מדיה פורסט, תוך שצבר כ-140 השמעות ברדיו בסך הכל באותו השבוע. השיר הוא שירו השלישי של ברבי שהגיע למקום הראשון במצעד, לאחר "ממה את מפחדת", יחד עם אייל גולן, ו"במקום הכי רחוק".

## ביקורת
בביקורת מעורבת למעריב אונליין, אמר מבקר המוזיקה דודי פטימר כי "אני חושב שהביצוע והלחן תפורים היטב למידותיו הקוליות של ברבי שנותן את כולו, גם העיבוד שכולל קטע ג'אזי באמצע השיר מוסיף המון, אך הטקסט נופל ליותר מדי נוסחתיות גנרית ולא מקורית יותר מדי ומתפספס". מבקר המוזיקה יוסי חרסונסקי טען כי "תוגת הלחן, קול הרגש של בניה ברבי, העיבוד הכמו אוריינטלי כולל מעבר הסקסופון הם סוג של עלה תאנה לבלדה העצובה", והוסיף כי "ברבי ממתין לשירים כאלה כדי למצות את הפוטנציאל שלו כזמר בכל טווח המנעד המרשים שלו, והוא מצליח "לסחוט" את קולו לשיאי הרגש".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים על ריקודים
קטגוריה:בלדות פופ
קטגוריה:סינגלים שהגיעו למקום הראשון במצעד העברי של מדיה פורסט
יחסי נמיביה–קובה

**יחסי נמיביה–קובה** הם היחסים הדיפלומטיים בין **[[נמיביה|רפובליקת נמיביה]]** לבין **[[קובה|הרפובליקה של קובה]]**. בעת מלחמת העצמאות של נמיביה, קובה תמכה בארגון העממי של דרום מערב אפריקה (SWAPO), ואף סיפקה אימונים צבאיים לצבא השחרור העממי של נמיביה (PLAN), שהיה שלוחה של הארגון העממי של דרום מערב אפריקה. מאז הסיוע הצבאי הקובני לנמיביה, נמיביה שומרת על תמיכתה בקובה ברמה הבינלאומית, למשל במקרה החמישייה הקובנית.

## סיוע
מדיניות הסיוע הקובנית מתמקדת בעיקר בשליחת רופאים ואנשים סיוע אחרים, למטרות פיתוח במדינות אחרות, בפרט מדינות אפריקה. בשנת 1998 הוטסו לנמיביה חמישים וחמישה רופאים קובנים במסגרת תוכנית הסיוע לנמיביה. בשנת 2010, כ-2,000 סטודנטים נמיבים סיימו לימודים אקדמאיים בקובה.

## ביקורים רמי דרג
ביוני 2008, יושב ראק האספה הלאומית של נמיביה, ת'יאו בן גוריירב, ביקר בקובה. באותה העת, סגן שר החוץ של קובה, רודריגס פארילה, ערך ביקור רשמי בנמיביה, בו נפגש עם הנשיא לשעבר, סם נוג'ומה ועם נשיא נמיביה הנוכחי, היפיקפוניה פוהאמבה.

## נציגויות דיפלומטיות
* נמיביה מיוצגת בקובה בדרג השגרירות, באמצעות שגרירות רשמית שהיא מחזיקה בהוואנה, בירת המדינה.
* קובה מיוצגת בנמיביה בדרג השגרירות, באמצעות שגרירות רשמי שהיא מחזיקה בוינדהוק, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
מרד היזידים (1935)

**מרד היזידים** (בערבית: **ثورة اليزيدية**) היה מרד שהתרחש באוקטובר 1935 בהרי סינג'אר שבעיראק. במרד התמרדו תושבים יזידים כנגד בית המלוכה העיראקי בעקבות הטלת חובת גיוס לצבא העיראקי על בני השבטים המקומיים. על פי הדיווחים של צבא עיראק (שהובל על ידי בכר סדקי), נהרגו למעלה מ-200 יזידים במרד. מרידות דומות חלו גם בקרב הכורדים בצפון עיראק ובקרב האוכלוסייה השיעית שבמרכז הפרת.

## ראו גם
* רשימת סכסוכים במזרח התיכון בעידן המודרני

## הערות שוליים

קטגוריה:יזידים
קטגוריה:מלחמות עיראק
משוב (סרט, 2020)

**משוב** (ברוסית: **Обратная связь**) הוא סרט קומדיה רוסי משנת 2020 בהפקת חברת KVARTET I, המשמש כהמשך לסרט "רמקול". הסרט הופץ להקרנות מסחריות ברוסיה ב-17 בדצמבר 2020.

## עלילה
ב-31 בדצמבר שוב שבעה חברים מתכנסים בבית כפרי בפרברי מוסקבה כדי לחגוג את השנה החדשה יחד, אך ערב השנה החדשה מלא בהפתעות ולא כולן נעימות.

## שחקנים ודמויות
* אלכסנדר דמידוב – דמיטרי
* לאוניד באראץ – ואדים גריבקוב
* אנסטסיה אוקולובה – קטיה, אשתו של ואדים
* רוסטיסלב חאיט – בוריס
* אירינה גורבאצ'ובה – אלינה, אשתו של בוריס
* קאמיל לארין – לב, כירורג
* מריה מירונובה – יבה, פסיכולוגית, אשתו של לב
* ורוניקה קורניינקו – סוניה, בתם של לב ויבה

## קישורים חיצוניים

קטגוריה:סרטי 2020
קטגוריה:סרטי קומדיה רוסיים
קטגוריה:סרטים ברוסית
Brazil

**Brazil** (בעברית: **[[ברזיל]]**) הוא שיר של הזמר-יוצר האנגלי דקלן מקנה. השיר יצא לאור ב-4 בדצמבר 2015 כסינגל המוביל מתוך אלבום הבכורה שלו, **. את השיר כתב מקנה, והוא הופק על ידי מקס מארלו.

## ביקורת
לאחר שהעלה שיר אחד בלבד לעמוד הבנדקמפ שלו, כארבעים מנהלים שמעו עליו ומיהרו להופעה הבאה שלו כדי לנסות להחתים אותו. השיר נכתב על מונדיאל 2014, על העוני העגום במדינה והשחיתות סביב ספ בלאטר ובכירים נוספים בפיפ"א. ב-BBC נכתב כי השיר "בוגר בצורה יוצאת דופן" עבור כותב שירים בן 16. מאט וילקינסון ממגזין *[[NME]]* כינה אותו "אחד השירים הטובים ביותר" של שנת 2015, והוסיף כי "השיר הזוהר והקליל הזה של הנער מהרטפורדשייר, 'Brazil', היה אחד השירים הטובים ביותר בשנה החולפת, ומזכיר את ג'יימי טי ישר בתחילת הקריירה שלו, והוא בקלות השיר הטוב ביותר שנכתב אי פעם על שחיתות בכדורגל".

## הופעות חיות
ב-25 במאי 2016, מקנה ביצע את השיר בתוכנית האירוח לייט-נייט "Conan" המשודרת ב-TBS. הוא ביצע את השיר גם ב-BBC Radio 1's Big Weekend 2017 על במת ה-BBC.

## קליפ
הקליפ לשיר עלה לערוץ היוטיוב של דקלן מקנה ב-2 בדצמבר 2014. הקליפ בוים על ידי דן סטוקס.

## קרדיטים וצוות
הקרדיטים לקוחים מאתר טיידל.
* מקס מארלו – מפיק, טכנאי, טכנאי מיקס
* דקלן מקנה – הלחנה, כתיבה, ביצוע
* בארי גרינט – טכנאי מאסטרינג

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דקלן מקנה
קטגוריה:שירים באנגלית
קטגוריה:שירים על ברזיל
מודיניה

**מודיניה** (בפורטוגזית: **Modinha**) הוא סוג של שירה פורטוגזית קלילה וסנטימנטלית, שהייתה פופולרית במאות ה-18 וה-19. כמה מהדוגמאות המוקדמות ביותר למודיניות נמצאות באופרות פורטוגזות (1733-41) מאת אנטוניו ז'וזה דה סילווה (היהודי), ששילב את השירים בדיאלוג הפרוזאי של הדרמות שלו. מנגינות פשוטות במקור, לעיתים קרובות היו מעוטרות באפקטים מוזיקליים מורכבים ומורכבים בעת ביצועם בבית המשפט או למען האצולה. שירי המודיניות הוצגו בברזיל בסוף המאה ה-19, שם הם נותרו ביטויים פשוטים של החיים העירוניים.

מודיניה היא צורת החיבה (המכונה בדקדוק 'זעיר') של שם העצם הפורטוגזי "מודה", שפירושו "אופנה". המילה מודה "moda" משמשת גם בפורטוגל, כיום, בדרך כלל מתייחסת לשירים אזוריים מסורתיים. בפורטוגל, שירת המודיניה הייתה, מהחלק השלישי האחרון של המאה ה-18 ועד תחילת המאה ה-19, מונח כללי המייעד שירים רגשניים בפורטוגזית.

המודיניה הושפעה ממוזיקה איטלקית.

## קישורים חיצוניים
* 

## הערות שוליים

קטגוריה:מוזיקה פורטוגזית
קטגוריה:סגנונות מוזיקליים
Humongous

**Humongous** (בעברית: **ענקי**) הוא שיר של הזמר-יוצר האנגלי דקלן מקנה. השיר יצא לאור ב-9 ביוני 2017 כסינגל השישי מתוך אלבום הבכורה שלו, **, על ידי חברת התקליטים קולומביה רקורדס. את השיר כתב מקנה, והוא הופק על ידי ג'יימס פורד.

## רקע
מקנה אמר על השיר, "אני אוהב פזמונים גדולים ועוצמתיים שאתה יכול לצרוח, ורציתי שהוא יהיה אחד מאלה. אני זוכר שכשכתבתי אותו, ישבתי בבית לבד עם הגיטרה של אחותי באופוריה מוחלטת, בעוד סיימתי לכתוב רק את הפזמון ותו לא, ופשוט צעקתי את המילים שהן ממש מעורפלות, אבל פשוט סיכמו את כל הבלבול והתסכול שהיו לי בשנתיים האחרונות".

## הופעות חיות
ב-11 באפריל 2017, מקנה ביצע את השיר בתוכנית האירוח לייט-נייט "Conan" המשודרת ב-TBS.

## קליפ
הקליפ לשיר עלה לערוץ היוטיוב של דקלן מקנה ב-9 ביוני 2017.

## קרדיטים וצוות
הקרדיטים לקוחים מאתר טיידל.
* ג'יימס פורד – מפיק, תופים
* דקלן מקנה – הלחנה, כתיבה, ביצוע, קולות
* מקס פריור – עוזר טכנאי
* ג'ימי רוברטסון – טכנאי
* בארי גרינט – טכנאי מאסטרינג
* קרייג סילבי – טכנאי מיקסינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דקלן מקנה
British Bombs

**British Bombs** (בעברית: **פצצות בריטיות**) הוא שיר של הזמר-יוצר האנגלי דקלן מקנה. השיר יצא לאור ב-19 באוגוסט 2019 כסינגל על ידי חברת התקליטים Sony Music Entertainment. את השיר כתב מקנה, והוא הופק על ידי ג'יימס פורד.

## רקע
השיר עוסק בחקר הפוליטיקה, ומכוון מטרה על הממשלה לגבי סחר בנשק. ההכנסות מהסינגל נתרמו לצדקה. מקנה אמר על השיר, "'British Bombs' הוא לחן שכתבתי על הצביעות של סחר הנשק הבריטי ושל ועידת הנשק בלונדון. אני חושב לעיתים קרובות מדי שמשתמע מכך שעניינים בעולם הם מורכבים מדי מכדי לא להסתיים במלחמה, או לא להחזיק ולמכור נשק, ואני פשוט חושב שזה בולשיט טהור. לא רק שאנו עוסקים במלחמות שמתקיימות הרחק מבתינו, שלא מיישבות דבר ומתדלקות קיצוניות ורדיקליזם בעקבותיהן, אנו מוכרים כלי נשק למדינות אחרות בעוד אנו יודעים היטב איפה הן בסוף. רציתי לכתוב שיר שיהיה באופן ישיר נגד מלחמה, מכל צורה שהיא. אלימות מולידה אלימות ואני פשוט לא חושב שהעולם הוא כה מורכב כדי לקבוע תקדים של שלום, אבל זה נראה שהעניין של מלחמה ממשיך לקרות. לומר שזאת בושה יהיה מאוד בלשון המעטה".

## קליפ
הקליפ לשיר עלה לערוץ היוטיוב של דקלן מקנה ב-19 באוגוסט 2019. הקליפ בוים על ידי אד באלמר.

## קרדיטים וצוות
הקרדיטים לקוחים מאתר טיידל.
* ג'יימס פורד – מפיק, תופים
* דקלן מקנה – הלחנה, כתיבה, ביצוע, פסנתר, קולות
* טום הרברט – עוזר טכנאי
* ניית'ן קוקס – בס
* גבריאל קינג – תופים
* מט ג'אגר – טכנאי
* ויל בישופ – קלידים
* קלווין טאפי – טכנאי מאסטרינג
* אלן מולדר – טכנאי מיקסינג
* קיסר אדמונדס – טכנאי מיקסינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דקלן מקנה
קטגוריה:שירי פופ פאנק
בארט מגי

**בארט מגי** (באנגלית: **Bart McGhee**; 30 באפריל 1899 – 26 בינואר 1979) היה כדורגלן אמריקאי, ששיחק בעמדת החלוץ והכנף השמאלי. השתתף במונדיאל 1930 עם נבחרת ארצות הברית.

## ביוגרפיה
בארט מגי נולד ב-30 באפריל 1899 באדינבורו שבסקוטלנד. אביו, ג'יימס מגי, היה כדורגלן בקבוצה היברניאן ומאמן בהארט אוף מידלות'יאן. מגי, אמו ואחיו ג'ימי שהיה גם כן לכדורגלן היגרו לארצות הברית והתאחדו בשנת 1912 עם אביו שגר בפילדלפיה שבפנסילבניה. לאורך כל הקריירה שלו ב-ASL שיחק ב-350 משחקי ליגה בהם כבש 127 שערים, כשרובם הגיעו כאשר שיחק בעמדת הכנף השמאלי. בשנת 1986, לאחר מותו, הוכנס מגי להיכל התהילה האמריקאי בכדורגל.

במדים הלאומיים של ארצות הברית ערך מגי שלוש הופעות, כולן במסגרת מונדיאל 1930. במשחק הפתיחה של הנבחרת בטורניר כבש את השער הראשון, בניצחון 0–3 על בלגיה. את הטורניר סיימה ארצות הברית במקום השלישי, מיקום השיא בהיסטוריה שלה במונדיאל.

## קישורים חיצוניים

קטגוריה:כדורגלנים אמריקאים
קטגוריה:מהגרים מסקוטלנד לארצות הברית
קטגוריה:כדורגלני נבחרת ארצות הברית
קטגוריה:כדורגלני מונדיאל 1930
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1899
קטגוריה:אמריקאים שנפטרו ב-1979
פיאט 503

**פיאט 503** (באיטלקית: **Fiat 503**) היא מכונית משפחתית, בתצורת טורפדו, שבנוסף הורכבה ב-2 תצורות קבריולה מתוצרת יצרנית הרכב האיטלקית **[[פיאט]]** אשר יוצרה בין השנים 1927–1926 באיטליה

## תצורות
* 4 דלתות, 4-5 מושבים – סדאן (טורפדו).
* 4 דלתות – קבריולה.
* 2 דלתות, 1+2 מושבים - קבריולה

## "פיאט 503"

* יוצרו 42,421 יחידות.
* מנוע קדמי אורכי 4 צילינדרים. מנוע "פיאט 503" התבסס על מנוע דגמי פיאט 501 ו-פיאט 502.
* מנוע בנזין, מנוע קירור מים.
* סוג הנעה: הנעה אחורית.
* בלמים: הורכבו בכל 4 הגלגלים (חידוש לתקופה)
* צמיגים: 740x140
* יחס כוח / משקל: 17.83 כ"ס ל-1,000 ק"ג (מתייחס לדגם 4 דלתות סדאן שמשקלו 1,535 ק"ג)

## גלריה

קובץ:Fiat 503 Torpedo.JPG | "פיאט 503"
קובץ:Fiat 503-Torpedo.JPG | "פיאט 503"
קובץ:Fiat Tipo 103 - Birla Industrial & Technological Museum - Kolkata 2012-01-11 7923.JPG | "פיאט 503"
קובץ: Fiat 503 Torpedo 1927.jpg| "פיאט 503", שנת 1927 - קבריולה


## ראו גם
* פיאט 521
* פיאט 522
* פיאט 524
* פיאט 527

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1926
קטגוריה:מכוניות משפחתיות
קטגוריה:מכוניות קבריולה
503
קטגוריה:כלי רכב איטלקיים
קריסטין פרוסט

**קריסטין פרוסט** (באנגלית: **Kristine Froseth**; נולדה ב-21 בספטמבר 1996) היא שחקנית קולנוע, טלוויזיה ודוגמנית אמריקאית-נורווגית.

## ביוגרפיה
פרוסט נולדה בניו ג'רזי, ארצות הברית להורים נורווגיים וראשית חייה עברו בנסיעה הלוך ושוב בין אוסלו, נורווגיה וניו ג'רזי עקב עבודתו של אביה.

## קריירה
היא החלה לדגמן לאחר שהתגלתה באודישן במסלול הליכה בקניון באתר סקי בנורווגיה. היא הוחתמה ידי סוכנות הדוגמניות IMG בזמן שדגמנה בניו ג'רזי בתצוגת אופנה מקומית בקניון. היא דגמנה עבור מותגים בהם ארמני, ג'וסי קוטור, מיו מיו ו-H&M.

בשנת 2016 היא לוהקה לפיילוט לעיבוד של הרומן לסדרה Let The Right One In. פרוסט החלה את קריירת המשחק שלה בסרט "המורד בשדה השיפון" משנת 2017. בשנת 2018, היא שיחקה בשני סרטים של נטפליקס, "סיירה ברג'ס לוזרית" ו-"השליח", וכן במיני-סדרה "האמת על פרשת הארי קיוברט".

ב-9 במאי 2018 פורסם כי שירות הזרמת התוכן הולו יעבד את הרומן של ג'ון גרין "מחפשים את אלסקה", למיני סדרה בת 8 פרקים. ב-30 באוקטובר 2018 הודיע ג'ון גרין שקריסטין פרוסט תשחק את אלסקה יאנג, אחת הדמויות הראשיות, לאחר שמלהק ראה תמונות שלה ועודד אותה לעבור אודישן.

בשנת 2019, החלה לגלם את קלי אולדריץ׳ בדרמת המסתורין "עולם חדש", שיצר כריסטופר קייזר לנטפליקס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה נורווגיות
קטגוריה:דוגמניות אמריקאיות
קטגוריה:דוגמניות נורווגיות
קטגוריה:אמריקאיות ממוצא נורווגי
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
The Kids Don't Wanna Come Home

**The Kids Don't Wanna Come Home** (בעברית: **הילדים לא רוצים לבוא הביתה**) הוא שיר של הזמר-יוצר האנגלי דקלן מקנה. השיר יצא לאור ב-11 בינואר 2017 כסינגל החמישי מתוך אלבום הבכורה שלו, **, על ידי חברת התקליטים קולומביה רקורדס. את השיר כתב מקנה, והוא הופק על ידי ג'יימס פורד.

## רקע
השיר הושמע לראשונה ב-10 בינואר 2017 בתוכנית *Hottest Record in the World* של הדי ג'יי אני מק ב-BBC Radio 1. בריאיון עם MistaJam, מקנה דיבר על הנושאים שמאחורי השיר החדש: "הוא באופן כללי מדבר על התסכולים שבלהיות אדם צעיר בעולם מודרני, יש המון דברים מפחידים שקורים ואנשים מודאגים לגביהם. הוא מדבר על מציאת תקווה והסתכלות לכיוון העתיד. השיר התחבר כשהייתי בפריז בסביבות התקופה של הפיגועים וביום שלאחר מכן סוג של הבנתי שעכשיו חשתי את הרגשות שניסיתי להכניס לשיר הזה, והכול הפך לדי אמיתי עבורי. הסוג הזה של פחד ותסכול אבל גם כמיהה לשינוי". הוא אמר על השיר, "The Kids Don't Wanna Come Home הוא שיר שכתבתי על להיות אדם צעיר בעולם המודרני. הוא מדבר על לרצות לערער על הפחדים ולהיות חלק מתנועה שמובילה לשינוי, ולחפש תקווה על אף החושך הרב והדברים הנוראים שקורים ברחבי העולם".

## ביקורת
תומאס סמית ממגזין NME אמר, "'The Kids Don't Wanna Come Home', יצירת המופת של דקלן מז'אנר הפופ הקופצני, לא עושה דבר כדי לפקפק בטענה הזו. למעשה, זה השיר הכי טעון רגשית שהוא ייצר עד כה. השיר, שנכתב זמן קצר לאחר מתקפות הטרור בפריז, הוא התגובה שלו לנוער, שלא נכלל בדיונים הפוליטיים, ונמצא בסיכון של אלו שיש להם כוח אך אין להם קול. הוא כועס, בטוח, אך מתובל באותה מידה עם אופטימיות כדי לגרום לדברים להיראות מלאי תקווה בעולם – לפחות לכמה דקות.

## קליפ
הקליפ לשיר עלה לערוץ היוטיוב של דקלן מקנה ב-20 בינואר 2017.

## קרדיטים וצוות
הקרדיטים לקוחים מאתר טיידל.
* ג'יימס פורד – מפיק
* דקלן מקנה – הלחנה, כתיבה, ביצוע
* מקס פריור – עוזר טכנאי
* ג'ימי רוברטסון – טכנאי
* בארי גרינט – טכנאי מאסטרינג
* קרייג סילבי – טכנאי מיקסינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי דקלן מקנה
לואיג'י סרטור

**לואיג'י סרטור** (באיטלקית: **Luigi Sartor**; נולד ב-30 בינואר 1975) הוא כדורגלן עבר איטלקי.

## קריירה
לואיג'י סרטור נולד בטרוויזו והחל לשחק בקבוצת נוער. בשנת 1992 הוא עלה מקבוצת הנוער של יובנטוס למשחק הבוגרים ובמשחק יחיד עבור הקבוצה הבוגרת הבקיע שער עצמי. בהמשך הוא שיחק בהשאלה ברג'אנה ומנכר לויצ'נצה. בוויצ'נצה הוא שיחק מספר עונות לצד יואכים ביורקלונד. בעונת 1997/97 סרטור היה חבר בצוות של אינטר מילאנו וזכה איתה בליגה האירופית בעונה 1998/1999 הוא זכה באותו פרס אך עם פארמה.

בשנת 2002 לואיג'י סרטור עבר לרומא תמורת סבסטיאנו סביליה שעבר לפרמה. אומנם הוא לא הצליח להגיע להרכב הפותח של הקבוצה. לאור זאת הוא הושאל לקבוצות אחרות.

בשנת 2006 הוא עבר לקבוצה הונגרית שופרון בה שיחק לצד ג'וזפה סיניורי וזולטן פהר. לאחר חזרה לאיטליה סרטור שיחק בליגה נמוכה. בשנת 2011 הוא נעצר בעקבות פרשת שחיתות בכדורגל איטלקי ונגזר אליו עונש של חמש שנים ללא משחק מקצועי.

## נבחרת איטליה
לואיג'י סרטור הוזמן לנבחרות נוער של המדינה וזכה איתה באליפות אירופה בשנת 1996 ובאותה שנה הוא שיחק באולימפיאדה. לנבחרת הבוגרת לואיג'י סרטור הוזמן רק פעמיים.

## קישורים חיצוניים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני גנואה
קטגוריה:כדורגלני הלאס ורונה
קטגוריה:כדורגלני ויצ'נצה
קטגוריה:כדורגלני יובנטוס
קטגוריה:כדורגלני רומא
קטגוריה:משתתפי אולימפיאדת אטלנטה (1996)
קטגוריה:איטלקים שנולדו ב-1975
הפליט

**הפליט** הוא ציור מעשה ידי הצייר היהודי-גרמני פליקס נוסבאום. פליקס נוסבאום היה אמן יהודי-גרמני יליד העיר אוסנבריק בגרמניה. ב־1935 לאחר עליית הנאצים לשלטון עבר נוסבאום עם בת זוגו לפריז שם ביקשו אשרת הגירה לבלגיה. לאחר קשיים מסוימים קיבלו את אשרת ההגירה וב־1936 עברו לגור בבלגיה. בבלגיה השהות לא הייתה פשוטה מאחר שהשלטונות הבלגיים ניסו למנוע את הגירת היהודים אליה. בשנת 1939 צייר את אחד מציוריו המוכרים: "הפליט".

## תיאור התמונה
התמונה מבטאת באופן פשוט וישיר את המצוקה של הפליט היהודי. בתמונה נראה איש יושב שעון על ידיו כשעל שולחן מרוחק מונח גלובוס. התמונה  מבטאת את תיסכולו, ייאושו את החוסר במקום קבוע (בית) שבא לידי ביטוי במעמד הפליט. צבעי התמונה אפלים וקודרים. הגלובוס שמפת יבשת אירופה מוצללת בו מצויר אף הוא בצבעים קודרים. ייתכן וזהו ביטוי לכך שאדמת אירופה סגורה בפני הפליט. הגלובוס מונח על שולחן ארוך ובפינת החדר האפל יושבת דמות רכונה. למרגלותיה של הדמות מונחים מקל הליכה ושק חפצים. בצידה השמאלי של התמונה מצוירת דלת והנוף הנשקף מבעדה אפל אף הוא. מבעד לדלת ניתן לראות עצים שהשירו את עליהם וציפורים מעופפות. עצים ביהדות מסמלים חיים. העץ בתמונה מסמל חוסר תקווה וחיים שנגדעו.

את הציור שלח נוסבאום לאביו שהיגר לשווייץ. אביו החביא את התמונה, יחד עם תמונות נוספות, באמסטרדם שבהולנד.

## ראו גם

* מחול המוות

## קישורים חיצוניים
* ציור הפליט מעשה ידי פליקס נוסבאום, באתר יד ושם
*  
## הערות שוליים

קטגוריה:ציורים בעלי מוטיב יהודי
קטגוריה:ציורים מהמאה ה-20
קטגוריה:השואה באמנות
קטגוריה:יד ושם
קטגוריה:פליקס נוסבאום: ציורים
נקר (אי)

ממוזער| מפה המציגה את מיקומו של האי נקר בשרשרת האיים בהוואי
**האי נקר** (באנגלית: **Necker Island**, בהוואית: **Mokumanamana**) הוא אי קטן באיי הוואי הצפון-מערביים. הוא ממוקם באוקיינוס השקט, 249 קילומטרים צפונית-מערבית לניהואה ו-13 קילומטרים צפונית לחוג הסרטן. הוא מכיל אתרים ארכאולוגיים פרהיסטוריים חשובים של תרבות הוואי והוא חלק מהמונומנט הימי הלאומי פפהאנאומוקואקאה.

בלשכת מפקד האוכלוסין של ארצות הברית מתואר האי כבעל שטח של 183 דונם. האי סלעי עם צוקים תלולים ומעט מאוד אדמה. הנקודה הגבוהה ביותר היא בגובה 84 מטרים. האי נקרא על שמו של ז'אק נקר, שר האוצר של לואי השישה עשר, מלך צרפת.

## תיאור
באי נמצאו מעט סימנים למגורים אנושיים קבועים. עם זאת, האי מכיל 33 מקדשי אבן וחפצי אבן, בדומה לאלה שנמצאים באיי הוואי הראשיים. בשל כך, אנתרופולוגים רבים סבורים כי האי היה אתר טקסי ודתי.

על פי המיתוסים והאגדות של תושבי קאואיי, השוכנים מדרום-מזרח, האי נקר היה המקלט הידוע האחרון לגזע של "אנשים קטנים" מיתולוגיים המכונים מנהונה. על פי האגדה, גזע המנהונה התיישב על האי נקר לאחר שגורש מקאוואי על ידי הפולינזים החזקים ולכן בנה לאחר מכן את מבני האבן השונים שם.

מספרים כי הביקורים באי החלו כמה מאות שנים לאחר אכלוסם של איי הוואי הראשיים, והסתיימו כמה מאות שנים לפני הגעת האירופאים.

החוקר הצרפתי ז'אן-פרנסואה לה פרוז היה האירופי הראשון שביקר באי, בשנת 1786. האי נקרא על שמו של ז'אק נקר. האיים סופחו רשמית בשנת 1894 על ידי ממשלת הוואי הזמנית.

בגלל השימוש באי על ידי בני הוואי הילידים כאתר טקסי ודת בהוואי העתיקה, האי התווסף למרשם הלאומי למקומות היסטוריים בשנת 1988.

## גלריה

קובץ:Annexation of Mokumanamana.jpg|טקס סיפוח של מוקומאנמנה (אי נקר) לממשלת הוואי הזמנית, 27 במאי 1894
קובץ:Necker Island 1969.jpg|האי נקר, הוואי
קובץ:Necker Island 440 FWS.jpg|מואו ראש, הנקודה המערבית ביותר באי נקר


## ראו גם
* אי בודד

## לקריאה נוספת

* 
* 


## קישורים חיצוניים

* פרויקט חינוך רב סוכנויות באיי הוואי בצפון מערב "Necker Island"
* Janeresture.com: Necker Island
* אתר PBS Ocean Adventures: עובדות מהירות באי נקר
* מאמר NOAA
* מערכת ניהול המידע של אנדרטאות ימיות בפאפאנאומוקאוקאה הימית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הוואי: הרי געש
קטגוריה:איים באוקיינוס השקט
קטגוריה:הוואי: גאוגרפיה
קטגוריה:ארצות הברית: איים לא מיושבים
Investing.com

**Investing.com** הוא פורטל ואתר אינטרנט כלכלי, אחד משלושת האתרים הכלכליים הגדולים בעולם. נכון ל-2019, החברה מעסיקה כ-300 עובדים ברחבי העולם, עם משרדים ראשיים בתל אביב, ישראל. נכון לדצמבר 2020, האתר מדורג במקום ה-199 ברשימת האתרים הפופולריים ביותר, לפי הדירוג של חברת אלכסה, וגולשים בו מדי חודש למעלה מ-46 מיליון משתמשים.

## סקירה
האתר מספק מידע אודות מכשירים פיננסיים ומציע גישה לכלי שוק כגון, מחשבוני המרה, תיקי השקעות אישיים, מטבעות קריפטוגרפיים, מידע אודות מדדי מט“ח, אג“ח, שערי ריבית, אופציות וחוזים עתידיים. הפלטפורמה מספקת ניתוחים, מבזקים ונתונים בזמן אמת עבור בורסות ברחבי העולם.

האתר החל בשם "Forexpros", ובשנת 2012 רכש את כתובתו הנוכחית – investing.com – תמורת 2.45 מיליון דולר, בעסקת הדומיין השנייה בגודלה בעולם באותה שנה.

Investing.com השיק אפליקציה לאנדרואיד בספטמבר 2013 ואפליקציית iOS כשנה לאחר מכן. ב-2018, לאתר היו מהדורות ב-42 שפות.

ב-2021 פורסם כי החברה נרכשה על ידי קרן בינלאומית בכחצי מיליארד דולר.

## קישורים חיצוניים
* 

* פרופיל, באתר TechCrunch

## הערות שוליים

קטגוריה:כתבי עת כלכליים
קטגוריה:אתרי אינטרנט שהושקו ב-2007
קטגוריה:מפיצי מידע בורסאי
אניילה פאיונקובנה

**אניילה פאיונקובנה** (בפולנית: **Aniela Pająkówna**; 1864 – 24 באפריל 1912) הייתה ציירת פולנייה, בעיקר של ציורי דיוקנאות.

## ביוגרפיה
פאיונקובנה נולדה בכפר מדיקה , אביה היה עגלון. הודות לנדיבותם של מעסיקיו, העיתונאי והפעיל הפוליטי מיצ'יסלב פבליקובסקי ואשתו הלנה (לבית דזידושיצ'קה), היא הצליחה ללמוד אמנות. תחילה באקדמיה לאמנויות היפות בקרקוב עם פלוריאן סינק ואז, לאחר 1886, בפריז באקדמיה ז'וליאן ובאקדמיה קולארוסי עם קרולוס-דוראן וז'אן ז'אק הנר. היא גם בילתה זמן מה בלימודים במינכן.

בשנת 1891 שבה לפולין, התיישבה בלבוב והקימה סטודיו משלה. היא הציגה את התערוכה הראשונה שלה באגודת ידידי האמנות בשנת 1896. בשנה שלאחר מכן היא החלה להציג עם אגודת ידידי קרקוב לאמנויות יפות והשתתפה בתערוכה גדולה בשנת 1899. היא גם הציגה בארצות אחרות; בעיקר בקונשטלרהאוס בווינה ובסלון בפריז.

בשנת 1898 פגשה בלבוב את העיתונאי והסופר סטניסלב פשבישבסקי, שהעביר שם הרצאה על המלחין והפסנתרן פרדריק שופן. מאוחר יותר הם ניהלו רומן קצר, וכתוצאה מכך נולדה בתה, סטניסלבה. במשך זמן מה היא גם טיפלה בבתו איווה, מנישואיו לדוגמנית הנורווגית דאגני יול.

בשנת 1907, עקב האפליה בגלל היותה אם חד הורית עם ילדה לא חוקית, החלו היא ובתה להסתובב; תחילה לווינה, אחר כך לציריך ולמינכן, והתיישבה לבסוף בפריז בשנת 1909.

ב-1912 נפטרה בפריז, מדלקת ריאות.

ביתה סטניסלבה הועברה לגור אצל דודה.

## גלריה


File:Aniela Pająkówna - Cyganka.jpg

File:Aniela Pająkówna - Zofia ze Szweykowskich Rittnerowa 1894.jpg

File:Pająkówna-Girl.jpg

File:Aniela Pająkówna Góral 1886.jpg


## קישורים חיצוניים

## הערות שוליים

קטגוריה:ציירות פולניות
קטגוריה:בוגרי האקדמיה לאמנויות היפות בקרקוב
קטגוריה:בוגרות האקדמיה לאמנויות היפות בקרקוב
קטגוריה:פולנים שנולדו ב-1864
קטגוריה:ילידות 1864
קטגוריה:נפטרים ב-1912
קטגוריה:נפטרות ב-1912
ז'אן פייר לוריות

**ז'אן פייר לוריות** (בצרפתית: **Jean-Pierre Loriot**; 30 ביולי 1926 – 1 ביוני 1997) היה שחקן בלגי, בעלה של דולורס לאגה, הרקדנית הראשית של תיאטרון דה לה מונאי ובלט המאה ה-20.

## ביוגרפיה
הוא החל ללמוד משפטים בסנט לואיס, אז נרשם לאוניברסיטה החופשית בבריסל, שם הצטרף ללהקת התיאטרון הצעיר של ULB, לאחר מכן הוא נטש את לימודיו באוניברסיטה ללימודי תיאטרון. הוכשר לראשונה בבית הספר רידאו בבריסל על ידי קלוד אטיין וריימונד ג'רום, הוא עשה תקופה קצרה בקונסרבטוריון המלכותי בבריסל, אותו עזב כדי להתחיל בתור שחקן מקצועי.

לוריות ערך את הופעת הבכורה שלו בשנת 1947 בתיאטרון רידו בבריסל בכמה תפקידים מינוריים, ואז בתפקידים חשובים יותר בשנים 1949–1950, ובעונה שלאחר מכן, בריצ'רד השלישי של שייקספיר בתיאטרון הלאומי של בלגיה בבריסל.

רוב הקריירה שלו הייתה בתיאטרון וודוויל (7 שנים) ובתיאטרון הגלריות המלכותי (חניך בין השנים 1964–1985), שם שיחק יצירות רבות.

## פילמוגרפיה
* 1952: הגברת ורוח הרפאים שלה מאת מארק אליגט
* 1954: מסיבת שכונה של פאול פלון
* 1955: ערב של שמחה של גסטון שוקנס
* 1955: אהבה נמצאת איפשהו ... בבלגיה מאת גסטון שוקנס
* 1957: מיס קטסטרופה מאת דימיטרי קירסנוף
* 1969: האהבה הגדולה מאת פייר אטיקס

## קישורים חיצוניים

## הערות שוליים

קטגוריה:שחקני קולנוע וטלוויזיה בלגים
קטגוריה:בלגים שנולדו ב-1926
קטגוריה:נפטרים ב-1997
תעלת ניקולס

**תעלת ניקולס** (נקרא גם תעלת ניקולס הקדוש; בספרדית: **Canal de Nicolas** או **Canal de San Nicolas**) היא מצר מול החוף הצפוני-מזרחי של קובה. היא נמצאת 140 ק"מ מזרחית להוואנה. היא מפרידה בין קובה לדרום-מערב האיים של איי בהאמה.

## גאוגרפיה
התעלה היא חלק מהאוקיינוס האטלנטי, היא גובלת ממערב במצרי פלורידה, מצפון לבנק קיי סאל ובדרום בארכיפלג סבאנה-קמגווי מול החוף הצפוני של קובה וממזרח לערוץ בהאמה העתיק.

## הערות שוליים

קטגוריה:הקריביים: מצרי ים
יאן פליקס פיברסקי

**יאן פליקס פיברסקי** (בפולנית: **Jan Feliks Piwarski**; נולד לפני 20 בנובמבר 1794 – 17 בדצמבר 1859) היה צייר וגרפיקאי פולני. כיהן כאוצר ההדפסים באוניברסיטת ורשה (1818–1832), פרופסור בבית הספר לאמנויות יפות בוורשה (1844–1848). אחד הליטוגרפים הפולנים הראשונים.

## קורות חייו
הוא הגיע ממשפחת אומנים. הוא למד ציור בסטודיו של יוזף ריכטר. בשנת 1816 התיישב לצמיתות בוורשה, שם החל את דרכו כפקיד בנציבות המשפטים, בשנת 1818 מונה לאפוטרופוס של אוסף התחריטים בספריית אוניברסיטת ורשה ומזכיר הספרייה הציבורית של האוניברסיטה.

בשנת 1819 נסע לווינה ושם הוא למד טכניקות גרפיות בזמן שעבד באוסף ההדפסים הקיסרי אצל אדם פון ברטש. לאחר שובו בשנת 1820, כאוצר אוסף התחריטים, עסק בארגון, הרחבה והרכבת האוסף.

בשנים 1821–1822 הוא שיתף פעולה עם כתב העת "Gazeta Literacka" שכתב על אמנות והיסטוריה. בשנים 1820–1830, הוא התמנה למזכיר ומנהל אמנותי של הוצאת הספרים "מונומנטה רגנום פולוניה קרקובייניס".

יחד עם סוורין אולשצ'ינסקי הוא הפיץ טכנולוגיה ליטוגרפית חדשה – צינקוגרפיה. בשנת 1825 נסע לברלין ודרזדן למטרות מחקר. הוא חקר אוספי אמנות מקומיים והעמיק את הידע המוזיאוני שלו. לאחר כישלון מרד נובמבר, בשנים 1832–1834 עבד על חיסול אוסף ההדפסים והספרייה הציבורית – האוספים שהוחרמו הובלו לסנקט פטרבורג.

פיברסקי כתב על אמנות והוראה. הוא כתב את ספר הלימוד "לימוד הדפוסה ורישומים", שראה אור בשנים 1840–1841 והודפס מחדש פעמים רבות במהלך כמה עשורים. משנת 1842 היה חבר בהתכתבות של החברה המדעית בקרקוב. הוא השתתף באופן פעיל בהקמת בית הספר לאומנויות יפות בוורשה.

בשנת 1844 החל לנהל את המחלקה לציור וציור נוף, שבראשה עמד עד פרישתו בשנת 1848. הוא הכניס לימודי חוץ, שהיו חידוש על אדמת פולין. כמה חודשים לפני מותו הפך למנהל האמנותי של "טיגודניק אילוסטרובני", וביוזמתו הוקמה סדנת חיתוך עצים בכתב העת.

הוא נקבר בבית העלמין בפבצ'קי.

## יצירתו
הוא ביטא את דעותיו בעיקר באמצעות רישום בטכניקות שונות ובליטוגרפיה, בנוסף לציור ציורי שמן וז'אנר. הציורים הציגו נופים עממיים אופייניים, נוף עירוני ואירועים, כולל מרד נובמבר (התקפה על ארמון בלוודר). בציוריו הוא תיאר את חיי הכפר הפולני בצורה סנטימנטלית והראה להט אתנוגרפי בשחזור תלבושות ומנהגים מקומיים.

הוא פרסם את יופייה של פולין והמונומנטים שלה – ביצירותיו השתמש במוטיבים פולניים בלבד. הייתה לו השפעה משמעותית על הדור הצעיר של ציירי ורשה. תלמידיו כללו: וויצ'ך גרסון, פרנצ'ישק קוסטז'בסקי, הנריק פילאטי, יוזף סימלר ויוזף סרמנטובסקי.

לדברי אווה מיקי-ברוניארק, עבודותיו אינן מייצגות רמה אמנותית גבוהה, אך הן מילאו תפקיד חשוב כמבשר למגמת העממיות והז'אנר, האופיינית לריאליזם הפולני.

את עבודותיו ניתן למצוא במוזיאונים פולניים רבים, ובמוזיאון הלאומי בוורשה יש את האוסף הגדול ביותר של ציורי שמן.

## גלריה

File:Kazimierz Wojniakowski.jpg| Kazimierz Wojniakowski
File:Piwarski-Targ w Opatowie.jpg|השוק באופטוב
File:Piwarski-Karczma Ostatni grosz-1845.jpg|אכסנית "הפני האחרון"
File:Zygmunt Vogel.jpg|| זיגמונד פוגל
File:Album Cynkograficzne-02.jpg | מטבח למרק ליד הבאר
File:Album Cynkograficzne-10.jpg | הדפס בצינקוגרפיה
File:Album Cynkograficzne-04.jpg | הדפס בצינקוגרפיה


## קישורים חיצוניים

## הערות שוליים

קטגוריה:אוצרים
קטגוריה:גרפיקאים
קטגוריה:ציירים פולנים
קטגוריה:ילידי 1794
קטגוריה:פולנים שנפטרו ב-1859
איש השנה של "העולם הזה"

**[[איש השנה]] של "העולם הזה"** נבחר מדי תחילת שנה עברית על ידי עורך השבועון "העולם הזה", אורי אבנרי בעקבות הרעיון של איש השנה של המגזין "טיים". כאיש השנה נבחר שלדעת אבנרי השפיע ביותר על השנה החולפת, לחיוב או לשלילה. הגיליון שבו הופיע איש השנה הוקדש רובו ככולו לאישיות שנבחרה. הוא נפתח במאמר מקיף של אבנרי על האיש שנבחר, הביוגרפיה שלו, עמדותיו ודעותיו. בהמשך הובא ניתוח אירועי השנה שחלפה ושורת כתבות על אנשי השנה בתחומי החיים השונים בישראל ומחוצה לה.

לראשונה פורסם איש השנה לשנת תשי"א, בגיליון של 27 בספטמבר 1951. איש השנה הזה, העולה החדש האלמוני הוא המקרה היחיד שבו נבחרה קבוצה ולא אדם יחיד. אבנרי נימק את בחירתו: "איש השנה של תשי״א הוא האדם המסמל את המהפכה האמיתית בחיי המדינה: העולה המיליון שהגיע לארץ ישראל מאז כיבוש הארץ מידי הטורקים; איש השנה של תשי"א הוא העולה השבע מאות אלף לישראל, מאז הקמתה, הבא ארצה השבוע; איש השנה של תשי"א הוא כל אזרח שני במדינה — שעלה אליה אחר ה' באייר תש"ח".

אריאל שרון נבחר שלוש פעמים לאיש השנה. משפחת דיין תרמה שלושה אנשי השנה: משה דיין (תשכ"ז), בתו יעל דיין (תשי"ט) ובנו אסי דיין (תש"ל). רק שלוש נשים נבחרו לאיש השנה: יעל דיין, גולדה מאיר (תשל"ב) וגאולה כהן. שלושה שאינם ישראלים נבחרו כאיש השנה: גמאל עבד אל נאצר, אדולף אייכמן ורוחאללה ח'ומייני. אריה דרעי, איש השנה תשמ"ט היה האחרון שנבחר על ידי אבנרי.

## אנשי השנה

## הערות שוליים

*
קטגוריה:העולם הזה
מריו יוריץ'

**מריו יוריץ**' (בקרואטית: **Mario Jurić**; נולד ב-7 באוגוסט 1976) הוא כדורגלן קרואטי, ששיחק בעמדת הקשר.

## קריירה
מריו יוריץ' נולד למשפחה ממוצא קרואטי בעיירה גרדצ'ץ שבבוסניה והרצגובינה של כיום ואז הייתה חלק מיוגוסלביה. הוא התחיל לשחק במועדון נוער. בתחילת שנות ה-90 עבר עם משפחתו לקרואטיה בה התחיל לשחק כדורגל מקצועי. בשנת 1999 הוא נקלט בדינמו זאגרב ושיחק בה מספר עונות. בקיץ 2006 תמורת 600 אלף יורו הוא עבר לשיניק ירוסלבל והחל לשחק ברוסיה. בשנת 2006 ביחד עם שחקן שיניק נוסף איראקלי גפרידזה הוא עבר לספרטק נלצ'יק. בשנת 2007 מריו יורץ' חזר לקרואטיה ושיחק במספר קבוצות עד לשנת 2011.

מכיוון שמריו יוריץ' נולד בשטח בוסניה והרצגובינה בשנת 2008 הוא קיבל הזמנה לשחק בנבחרת המדינה, אך היה שותף רק במשחק ידידות נגד בולגריה.

## קישורים חיצוניים

קטגוריה:כדורגלנים בוסנים
קטגוריה:כדורגלנים קרואטים
קטגוריה:קשרי כדורגל בוסנים
קטגוריה:קשרי כדורגל קרואטים
קטגוריה:כדורגלני שיניק ירוסלבל
קטגוריה:כדורגלני ספרטק נלצ'יק
קטגוריה:כדורגלני דינמו זאגרב
קטגוריה:כדורגלני סלאבן בלופו
קטגוריה:כדורגלני נבחרת בוסניה והרצגובינה
קטגוריה:בוסנים שנולדו ב-1976
קטגוריה:קרואטים שנולדו ב-1976
מרידות השיעים בעיראק (1935–1936)

**מרידות השיעים בעיראק** היה מרד של תושבים שיעים בבית המלוכה העיראקי, שהתקיים במאי 1935. המרד מוקד באזור הפרת כנגד השלטון הסוני בממלכה לאחר שהתושבים השיעים חשו כי הם לא מיוצגים מספיק בשלטון. המפקד העיראקי שמונה להגיב למרד היה בכר סדקי.

המרד לא היווה איום משמעותי על עצם השלטון העיראקי, מאחר שבוצע על ידי מספר שבטים שונים ומבודלים. המרד הסתיים לאחר כשנה עם מאות הרוגים שיעים, וכ-90 הרוגים לצבא העיראקי.

## רקע
בתחילת שנות ה-30 השיעים החלו להיות ממודרים משלטונו של ראזי, מלך עיראק. המגמה הובילה להתפטרותם של שני שרים שיעיים. המצב גרם למתיחות רבה בקרב התושבים השיעים.

## מהלך המרד
ההתקוממות החלה ב-6 במאי. חיל האוויר העיראקי החל להפציץ את אזור המורדים ב-11 במאי. ב-13 במאי הצטרפו שבטים נוספים ללחימה. בסוף מאי דוכא מרבית המרד. התקוממויות מעטות המשיכו עד 1936.

## ראו גם
* מרידות השיעים בעיראק (1991)
* יחסי סונים–שיעים
* רשימת סכסוכים במזרח התיכון בעידן המודרני
* מרד היזידים (1935)

קטגוריה:מלחמות עיראק
קטגוריה:עיראק: היסטוריה
קטגוריה:מרידות
קטגוריה:1935
ליאון ראף

**דרטניון ראפין** (באנגלית: **Dartanyon Ruffin**; נולד ב-14 באפריל 1996) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה **ליאון ראף**. ראף הוא פעם אחת אלוף צפון אמריקה של NXT.

## קריירת היאבקות מקצועית
### Evolve (2018–2020)

ראף ערך את הופעת הבכורה שלו בארגון ההיאבקות Evolve במסגרת האירוע ה-106, שבו הצטוות לשורות טומי מזראטי בהפסדם לאדריאן אלאניס וליאם גריי. באירוע Evolve 131, שנערך ב-13 ביולי 2019, ראף ו-AR פוקס ניצחו את The UnWanted (אדי קינגסטון וג'ו גייסי) וזכו באליפות הזוגות של Evolve. באירוע Evolve 142, שנערך ב-7 בדצמבר של אותה השנה, השניים הפסידו את חגורות האליפות לצמד The Besties in the World (דייבי וגה ומאט פיטצ'ט); תקופת כהונתם כאלופים נמשכה כ-147 ימים.

### NXT (2018–2021)

אף על פי שלא היה תחת חוזה, ראף ערך את הופעת הבכורה שלו ב-WWE ב-4 בדצמבר 2019 בפרק של התוכנית *[[NXT Wrestling|NXT]]*, כשהצטוות לאדריאן אלאניס בהפסדם ל-The Forgotten Sons (סטיב קאטלר ווסלי בלייק). במהלך תחילת שנת 2020, ראף התאבק כמתאבק מקומי אשר נועד לקדם מתאבקים אחרים בתוכניות השונות: Raw, סמאקדאון, NXT, 205 לייב ו-Main Event. מאוחר יותר באותה השנה, ראף חתם על חוזה רשמי ב-WWE ונשלח ל-WWE Performance Center.

ב-11 בנובמבר בפרק של התוכנית *NXT*, ראף ניצח את ג'וני גרגאנו וזכה באליפות צפון אמריקה של NXT לאחר שהוא נבחר על ידי גרגאנו במסגרת גלגל המזל. שבוע לאחר מכן בתוכנית, ראף הגן בהצלחה על תוארו נגד גרגאנו כתוצאה מפסילה לאחר שדמיאן פריסט, יריבו של גרגאנו, הכה באופן מכוון את ראף. באירוע NXT TakeOver: WarGames, שנערך ב-6 בדצמבר, ראף הפסיד את התואר בחזרה לגרגאנו בקרב משולש אשר כלל בנוסף את פריסט, הפסד זה קטע תקופת כהונה של 25 ימים מצידו של ראף. ב-16 בדצמבר, ראף וקושידה הפסידו בקרב זוגות לג'וני גרגאנו ואוסטין ת'יאורי. ב-23 בדצמבר, ראף גבר על טימותי טאצ'ר. שבוע לאחר מכן, ראף כשל בניסיונו להשיב אליו את אליפות צפון אמריקה של NXT, כשהפסיד לאלוף, ג'וני גרגאנו. ב-20 בינואר 2021, ראף וקושידה ניצחו את גרגאנו ות'יאורי בסיבוב הראשון של טורניר הזוגות לזכר דאסטי רודס. לעומת זאת, הם הודחו מהתחרות שבוע לאחר מכן על ידי Grizzled Young Veterans (זאק גיבסון וג'יימס דרייק) במסגרת שלב רבע הגמר. ב-3 בפברואר, ראף נכשל בהשגת ניצחון על פני אוסטין ת'יאורי. שבועיים לאחר מכן, ראף גבר על אייזיאה "סוורב" סקוט. לעומת זאת, ב-13 באפריל, ראף נחל הפסד לאותו סקוט. ב-4 במאי, ראף הפסיד לסקוט במסגרת קרב ספירות בכל מקום. שבוע לאחר מכן, ראף נחל הפסד לפיט דאן כתוצאה מפסיקת שופט.

## חיים אישיים

ראפין נמצא במערכת יחסים עם שופטת ה-WWE, איה סמית'. השניים התארסו ב-30 בנובמבר 2020.

## אליפויות והישגים

* **הישגים בארגון ההיאבקות Evolve**
** אליפות הזוגות של Evolve (פעם אחת)  - עם AR פוקס

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-272 מתוך 500 המתאבקים הטובים ביותר לשנת 2020

* **הישגים בארגון ההיאבקות World Wrestling Entertainment - WWE**
** אליפות צפון אמריקה של NXT (פעם אחת)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1996
מרד בגדאד (1948)

**מרד בגדאד** (בערבית: ا**نتفاضة الوثبة**) היה מרד של סטודנטים קומוניסטים ודמוקרטים וצעירים כורדים בבית המלוכה העיראקי, שהתקיים בינואר 1948 בבירה בגדד. במהלך המרד נהרגו בסך הכל כ-300 עד 400 עיראקים. הסיבה לפרוץ המהומות הייתה כוונת הממשל לחדש את ההסכם האנגלו-עיראקי ולכאורה להפוך את עיראק לפרוטקטורט בריטי. בנוסף, כוח הקנייה של העובדים היה בשפל היסטורי, מה שהגביר את התסיסה בקרב הצעירים. מרבית המפגינים היו סטודנטים צעירים ועניים מפאתי הבירה, חלקם חברי המפלגה הקומוניסטית המקומית.

## מהלך המרד
הפגישה הראשונה של מובילי המהומות נערכה ב-3 בינואר. ההפגנות הראשונות נערכו ביום שלאחר מכן. כשהמפגינים הגיעו לבית הספר המקומי למשפטים, המשטרה החלה לפזר את ההפגנה בכוח. סטודנטים רבים נפצעו ושלושים ותשע נעצרו. ב-6 בינואר החלה שביתת סטודנטים. כיומיים לאחר מכן שחררו הרשויות את הסטודנטים שנעצרו והשביתה נפסקה.

ב-16 בינואר דווח כי הממשלה חתמה על הסכם פורטסמות'. החתימה הובילה לשביתה בת שלושה ימים במכללות ולפריצה מחדש של המהומות. ב-20 בינואר התקיימה צעדת סטודנטים רחבת היקף. לראשונה מאז תחילת התסיסה הצטרפו לסטודנטים קבוצות חברתיות אחרות – בעיקר תושבי השכונות העניות שבדרום מזרח העיר. ב-21 בינואר ההפגנות עלו מדרגה. המשטרה ירתה על סטודנטים שהעבירו את גופות אלה שנהרגו יום קודם. חברי הסגל בבית הספר לרוקחות ורפואה התפטרו מתפקידם. הפגנות התפשטו ברחובות כולל כאלה שאינם סטודנטים וקומוניסטים רבים. באותו לילה ביטל העוצר, עבד אל-אילה,  את הסכם פורטסמות'. היו מבין המפגינים שראו בכך ניצחון, והיו שרצו להמשיך בהפגנות עד הפלת הממשלה. בימים שלאחר מכך המפלגה הקומוניסטית המשיכה להתסיס בעד ההפגנות. בסוף החודש המשטרה שבה והפעילה כוח בפיזור ההפגנות, מה שגרם למותם של עשרות מפגינים.

בתחילת פברואר המחאה דעכה. עם זאת, באביב התרחשו מספר מחאות ושביתות. לאחר המחאות המפלגה הקומוניסטית דעכה אף היא, לאחר שנתקלה בקשיים כלכליים ומרבית מחבריה שנאסרו.

במהלך מרד בגדאד נהרג אחיו של המשורר מוחמד מהדי אל-ג'וואהירי, שכתב לזכרו את השיר "אחי ג'עפר", אחד משיריו המפורסמים. זמן קצר לאחר המרד הקריא את השיר במסגד בבגדאד לפני קהל של סונים, שיעים ויהודים.

## ראו גם
* רשימת סכסוכים במזרח התיכון בעידן המודרני
* מרד היזידים (1935)

קטגוריה:עיראק: היסטוריה
קטגוריה:מרידות
דולורס לאגה

**דולורס לאגה** (בצרפתית: **Dolorès Laga**; 4 באוקטובר 1930 – 21 באוגוסט 2017) הייתה רקדנית בלגית, אשתו של השחקן הבלגי ז'אן פייר לוריות. ידועה בכך שרקדה בתיאטרון "לה מוֹנֶה" ו"בלט המאה ה-20".

## ביוגרפיה
לאגה למדה בלט אצל ריימונד הו. בהיותה בת 20 נשכרה דולורס כרקדנית בתיאטרון לה מונה בשנים והפכה לרקדנית ראשית בשנה שלאחר מכן. זכתה בתואר סולנית יחד עם יריבתה אנדרה מרלייר ורקדני הלהקה הטובים ביותר.

בגיל 36, לימדה בקונסרבטוריון "לרקוד" (בית הספר למחול של תיאטרון דה לה מונאיי, רחוב דה לה פורשה); בשנים 1968–1969 עבדה כמורה רק באותו בית ספר. לאחר מכן לימדה בבית הספר מודרה.

דולורס לאגה הופיעה כאמנית אורחת במקומות אחרים ועיבדה כוריאוגרפיות שונות.

השיעור שלה בקונסרבטוריון למחול שימש כמודל עבור מרסל מרליאר, המאייר של מרטין דה ל'אופרה בשנת 1972.

## חלק מהמופעים
* אולימפיה בלס קונטס ד'הופמן, 22 בדצמבר 1961, בבימויו של מוריס בז'אר
* התפקיד הנשי ב-16 בפברואר 1961, כוריאוגרפיה מאת מוריס בז'אר
* רומיאו ויוליה, ב-17 בנובמבר 1966, כוריאוגרפיה מאת מוריס בז'אר
* הרגליים העגולות ב-1966, כוריאוגרפיה מאת מוריס בז'אר

## הערות שוליים

קטגוריה:רקדניות
קטגוריה:כוריאוגרפיות
קטגוריה:בלגיות שנולדו ב-1930
קטגוריה:בלגים שנולדו ב-1930
קטגוריה:נפטרות ב-2017
קטגוריה:בלגים שנפטרו ב-2017
קרפיון שחור

**קרפיון שחור** (שם מדעי: *Mylopharyngodon piceus*) הוא מין יחיד בסוגו של דג השייך למשפחת הקרפיוניים.

## מאפיינים
בתי גידולו של הקרפיון הם אגמים ונהרות במזרח אסיה מנהר האמור בסין עד לווייטנאם. דג זה מוכר היטב במטבח הסיני ולרפואה הסינית. הקרפיון השחור מגיע לאורך של עד 1.9 מטרים ולמשקל של עד 35 קילוגרם אך האורך הממוצע שלו הוא 60 עד 120 סנטימטרים. הקרפיון השחור ניזון בעיקר מחלזונות. הקרפיון השחור יחד עם קרפיון גדול-ראש, קרפיון כסוף וקרפיון העשב מהווים את ארבעת הדגים המפורסמים ביותר במטבח הסיני.

## הקרפיון השחור בארצות הברית
תזונתו של הקרפיון השחור הובילה ליצואו לארצות הברית על מנת שיעזור לשלוט בכמות החלזונות לצורכי החקלאות הימית. החלזונות מהווים פונדקאים לטפילים ולקרציות מימיות שעלולים לפגוע בתוצרי החקלאות הימית. חוקי החקלאות של כמה מהמדינות קובעים שקרפיון שיוכנס לבריכת דגים יהיה קרפיון עקר, וכך לא יהיה סיכון שהוא עצמו יתרבה בבריכות או יצא מהן וישפיע על האיזון האקולוגי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון ריצ'רדסון
קטגוריה:קרפיוניים
קטגוריה:דגי מאכל
קטגוריה:מקריני סנפיר יחידים בסוגם
קטגוריה:סין: דגי מים מתוקים
מתקפת הטרור על הפרלמנט ההודי

**מתקפת הטרור על הפרלמנט ההודי** היה פיגוע שבוצע ב-13 בדצמבר 2001 על ידי לשקאר-א-טייבה וג'יש-י מוחמד, שני ארגוני טרור אסלאמי שבסיסם באזאד קשמיר.

במתקפה נהרגו שישה אנשי משטרת דלהי, שני אנשי שירות הביטחון של הפרלמנט וגנן. חמשת המחבלים נהרגו מחוץ לבניין הפרלמנט.

המתקפה הובילה למתיחות גוברת ביחסי הודו–פקיסטן, כשהודו מאשימה את פקיסטן באחריות למתקפה, ולעימות ביניהן בשנים 2001–2002.

ב־2002 הורשע  בתכנון המתקפה ונגזר עליו גזר דין מוות. גזר הדין הוצא לפועל בפברואר 2013.

ב-13 בדצמבר 2023, יום השנה למתקפה, שני מבקרים בפרלמנט ההודי קפצו מגלריית המבקרים לאולם הפרלמנט ופיזרו גז צהוב שגרם למהומה.

[ממוזער|[ראש ממשלת הודו נרנדרה מודי מכבד את זכרם של אלה שאיבדו את חייהם במהלך מתקפת הטרור בשנת 2001]]

## ראו גם
* מתקפת הטרור בטהראן (2017)

## קישורים חיצוניים

## הערות שוליים

קטגוריה:יחסי הודו–פקיסטן
קטגוריה:טרור אסלאמי
קטגוריה:פעולות טרור ב-2001
קטגוריה:פיגועי טרור בהודו
קטגוריה:לשקאר-א-טייבה
קטגוריה:הודו: פרלמנטים
קטגוריה:2001 באסיה